Peste 27.000 de români au fost vaccinați în ultimele 24 de ore. Câte reacții adverse au fost înregistrate.
În ultimele 24 de ore au fost administrate doze de vaccin Pfizer BioNTech la un număr de 27.548 persoane. 12.248 persoane au fost vaccinate cu prima doză, iar 15.300 au primit rapelul. De la începutul campaniei de vaccinare, în 27 decembrie 2020, au fost administrate 748.732 de doze la un număr de 610.383 persoane.
Comitetul Național de Coordonare a Activităților privind Vaccinarea împotriva Covid-19 (CNCAV) a anunțat, marți, că, în ultimele 24 de ore au fost vaccinate peste 27.000 de persoane și au fost raportate 76 de reacții adverse.Potrivit CNCAV, în ultimele 24 de ore au fost administrate doze de vaccin Pfizer BioNTech la un număr de 27.548 persoane, din care 12.248 persoane au fost vaccinate cu prima doză, iar 15.300 cu două doze.De la începutul campaniei de vaccinare, în 27 decembrie 2020, au fost administrate 748.732 de doze la un număr de 610.383 persoane. 472.034 dintre acestea au primit prima doză de vaccin, iar 138.349 persoane au fost vaccinate cu a doua doză.În ultimele 24 de ore au fost raportate 76 reacții comune și minore, din care 13 reacții de tip local și 63 reacții generale.De la începutul campaniei, au fost înregistrate 1.956 reacții comune și minore, din care 474 reacții de tip local cu durere la locul injectării și 1.482 reacții generale (febră, cefalee, mialgii, artralgii, astenie, alergii de tip urticarie). Zece reacții adverse sunt în curs de investigare.